শুক্রবার মনোনয়ন তোলা ঘিরে জাঙ্গিপাড়া পঞ্চায়েত সমিতির সভাপতি শেখ মৈনুদ্দিন ওরফে বুদো ও আটপুর গ্রাম পঞ্চায়েত প্রধান তথা জাঙ্গিপাড়ার ব্লক সভাপতি প্রণব দাসের অনুগামী দুই গোষ্ঠীর মধ্যে তুমুল সংঘর্ষ হয়৷ ভাঙচুর হয় টাটা সুমো, বাইক৷ এ দিনই বুদোকে ফোন করেন সাংসদ কল্যাণ বন্দ্যোপাধ্যায়৷ সাংসদ তাঁকে বলেন, ‘তুই কি দলের ঊর্ধ্বে? দলের লোকজনকেই মারছিস৷ এ সব বন্ধ করতে হবে৷’ এ দিন পার্টি অফিস ভাঙচুর প্রসঙ্গে কল্যাণ বলেন, ‘কেউ -ই দলের ঊর্ধ্বে নয়৷ পুলিশকে বলেছি, ব্যবস্থা নিতে৷’ তৃণমূল সূত্রে জানা গিয়েছে, পঞ্চায়েতের প্রার্থী বাছাই নিয়ে কোনও নেতা-নেত্রীর কথা শুনতে নারাজ দলের নিচুতলার কর্মীরা৷ সবাই চাইছেন প্রার্থী হতে৷ কেউ কাউকে এক ইঞ্চি জমি ছাড়তে নারাজ৷ গণ্ডগোলের কারণ এটাই৷